CELEX: 52014XG0606(01)
Language: hr
Date: 2014-06-06
Title: Zaključci Vijeća o reformi upravljanja carinskom unijom EU-a

6.6.2014   
            
            
               HR
            
            
               Službeni list Europske unije
            
            
               C 171/1
            
         ZAKLJUČCI VIJEĆA O REFORMI UPRAVLJANJA CARINSKOM UNIJOM EU-A
   2014/C 171/01
   VIJEĆE EUROPSKE UNIJE,
   PODSJEĆAJUĆI:
   
               —
            
            
               na posvećenost i doprinos carina EU-a ciljevima Europske unije kako su utvrđeni u članku 2. UEU-a;
            
         
               —
            
            
               da je carinska unija EU-a jedan od najuspješnijih primjera europske integracije i europske politike;
            
         
               —
            
            
               da dok carinsku uniju EU-a podupire čvrsti pravni okvir i da kao takva potpada pod isključivu nadležnost Unije, države članice ponajprije su odgovorne za provedbu carinskog zakonodavstva i suradnju u tom pogledu;
            
         
               —
            
            
               na Komunikaciju Europske komisije o stanju carinske unije EU-a od 21. prosinca 2012. (1) kojom se poziva Europski parlament i Vijeće da započnu dijalog s dionicima kako bi se definirali prioriteti i reformiralo upravljanje carinskom unijom EU-a;
            
         
               —
            
            
               na Zaključke Vijeća o napretku u vezi sa strategijom za razvoj carinske unije EU-a od 10. prosinca 2012. (2) kojima se skrenula pozornost, između ostalog, na potrebu za poboljšanjem unutarnjeg upravljanja carinskom unijom EU-a i na suradnju s drugim agencijama i privatnim sektorom, te koji su se usredotočili na uvjete i sredstva za pružanje najboljih usluga subjektima;
            
         
               —
            
            
               na izvješće Radne skupine na visokoj razini ravnateljâ koje se bavi izazovima i prijedlozima Komunikacije Komisije o stanju carinske unije EU-a;
            
         
               —
            
            
               na obvezu Europske komisije da do 2014. predstavi nacrt za upravljanje carinskom unijom EU-a;
            
         
               —
            
            
               da su opći ciljevi upravljanja poboljšanje učinkovitosti funkcioniranja carinske unije EU-a i to na najisplativiji način ekonomičnom upotrebom sredstava na razini EU-a kao i na razini država članica;
            
         UZIMAJUĆI U OBZIR:
   
               —
            
            
               da je razvoj carinske unije u pogledu obujma djelovanja, u provedbi informacijske tehnologije te u politici i zakonodavstvu bio značajan;
            
         
               —
            
            
               da se u zaključcima „samoprocjene” carinskih uprava koja je provedena 2010. pozvalo na ažuriranje i poboljšanje upravljanja provedbom carinske unije EU-a;
            
         
               —
            
            
               zaključke studije Komisije o analizi carinske unije EU-a;
            
         
               —
            
            
               da potreba za brzim odgovorima na rastuće potrebe politike, zahtjeve dionika i globalno poslovno okruženje koje se mijenja zahtijeva usluge na visokoj razini u svim područjima misije carinske unije EU-a kao i mjerenje rezultata;
            
         
               —
            
            
               važnost bliske suradnje s gospodarskim subjektima i trgovinskom zajednicom kao načina poticanja i olakšavanja zakonite trgovine i razvoja učinkovitih strategija, uzimajući u obzir njihove poslovne modele;
            
         
               —
            
            
               Atensku deklaraciju, koju su 21. ožujka 2014. usuglasili čelnici carinskih uprava država članica EU-a i Opća uprava Komisije za oporezivanje i carinsku uniju, a kojom se izrazila snažna podrška zaključcima Radne skupine na visokoj razini ravnateljâ o reformi upravljanja te osobito da je 28 država članica jednoglasno podržalo opis posla Skupine za carinsku politiku, kako je naveden u prilogu;
            
         PREPOZNAJUĆI:
   
               —
            
            
               da bi mjere koje se poduzimaju kako bi se poboljšalo funkcioniranje carinske unije EU-a trebale, s obzirom na činjenicu da carinska unija EU-a općenito dobro funkcionira, po prirodi biti progresivne i ponajprije se nadovezati na postojeće strukture i postupke te uzeti u obzir buduće izazove za upravljanje carinama;
            
         
               —
            
            
               ulogu carine kao vodećeg tijela odgovornog za nadzor međunarodne trgovine i njezinu ulogu u olakšavanju trgovine, zaštiti financijskih interesa i društva;
            
         
               —
            
            
               da se uloga carine značajno razvila u posljednjih nekoliko godina tako da sad obuhvaća sve veći niz zadaća u područjima osim prikupljanja prihoda i krijumčarenja te da je važno da se ovaj doprinos pravilno razumije i podrži na političkoj razini, uključujući u okviru Vijeća ministara i od strane šire javnosti;
            
         
               —
            
            
               važnost integriranijeg pristupa razvoju politike u svim područjima povezanim s carinom kao ključnog prioriteta za bolje funkcioniranje carinske unije;
            
         
               —
            
            
               financijska ograničenja i manjak resursa za države članice u provedbi novih politika i razvoju novih sustava informacijske tehnologije;
            
         POZIVA KOMISIJU I DRŽAVE ČLANICE
   
               —
            
            
               da osiguraju istovrijednost rezultata u provedbi carinskog zakonodavstva i da poboljšaju mjerenje uspješnosti definiranjem relevantnih područja i razvojem odgovarajućih ključnih pokazatelja uspješnosti (KPU);
            
         
               —
            
            
               da razviju učinkovitu i ekonomičnu tješnju suradnju i, gdje god je to moguće, zajedničko djelovanje između država članica te između država članica i Komisije. U tom kontekstu, razmjene dobre prakse trebalo bi dopuniti s obzirom na konkretna područja gdje će tješnja suradnja i zajedničko djelovanje proizvesti opipljive koristi za države članice i EU u cjelini, uključujući udruživanjem sredstava u provedbi carinskih postupaka. Zajedničko djelovanje mogu pokrenuti države članice koje su voljne uključiti se u čvršću suradnju uz odgovarajuće sudjelovanje Komisije, a trebalo bi imati jasno područje primjene, temeljiti se na slučajevima dobrog poslovanja, odgovarajućim pravnim instrumentima i ovlastima te bi trebalo povećati konkurentnost EU-a;
            
         
               —
            
            
               da razviju dugoročnu i koherentnu strategiju što se tiče sustava informacijske tehnologije kojima se zajednički upravlja i rukuje u svim područjima povezanim s carinom, uzimajući u obzir ograničena sredstva i financijske posljedice;
            
         
               —
            
            
               da poduzmu odgovarajuće mjere za poboljšanje interakcije i koordinacije carinskih tijela s drugim agencijama koje djeluju u području sigurnosti i olakšavanja trgovine te sigurnosti međunarodnog opskrbnog lanca;
            
         
               —
            
            
               da poduzmu sve što je moguće kako bi se ostvario integriraniji pristup razvoju politike u svim područjima povezanim s carinom, na razini EU-a i država članica;
            
         
               —
            
            
               da osiguraju snažnu i sustavnu interakciju carinskih tijela s trgovinskom zajednicom na razini EU-a i na razini država članica kako bi se pripremila rješenja koja su u skladu s poslovnim modelima i međunarodnim standardima;
            
         POZIVA KOMISIJU
   
               —
            
            
               da u bliskoj suradnji s državama članicama preispita i racionalizira tijela i stručne skupine uključene u provedbu carinske unije EU-a na razini EU-a;
            
         
               —
            
            
               da podrži priloženi opis posla za Skupinu za carinsku politiku;
            
         POZIVA SKUPINU ZA CARINSKU POLITIKU
   
               —
            
            
               da provede priloženi opis posla Skupine za carinsku politiku s trenutačnim učinkom;
            
         POZIVA DRŽAVE ČLANICE I BUDUĆA PREDSJEDNIŠTVA,
   
               —
            
            
               da prouče i analiziraju opcije za stratešku upotrebu radnih skupina za carine i njihova najboljeg pozicioniranja u okviru strukture Vijeća, uključujući mehanizam izvješćivanja, i, ako je potrebno, da Vijeću dostave prijedlog u skladu s tim;
            
         
               —
            
            
               da poduzmu odgovarajuće inicijative za jačanje uloge carine na političkoj razini, u okviru Vijeća.
            
         
      (1)  COM(2012) 791
   
      (2)  SL C 80, 19.3.2013., str. 11.
   
      PRILOG I.
      Skupina za carinsku politiku (CPG)
      Opis posla
      
         Članstvo
      
      Skupinu za carinsku politiku čine ravnatelji carina iz svake od država članica Europske unije i Europske komisije. CPG-om predsjeda Europska komisija.
      
         Uloga
      
      Uloga CPG-a je
      
                  —
               
               
                  pružanje savjeta o strateškoj politici Europskoj komisiji o pitanjima carinske politike i o tome kako se može poboljšati funkcioniranje carinske unije EU-a;
               
            
                  —
               
               
                  pružanje zajedničkog vodstva za djelotvorno i učinkovito funkcioniranje carinske unije EU-a, uključujući vodstvo u pitanjima operativne provedbe politike;
               
            
                  —
               
               
                  razmjena najbolje prakse i informacija o novim rizicima i izazovima u pogledu usklađenosti;
               
            
                  —
               
               
                  pružanje strateškog nadzora, usmjeravanja i smjernica za rad različitih odbora i skupina u okviru programa Carina 2020., uključujući rješavanje razlika u mišljenjima koje bi mogle proizaći iz rada drugih odbora ili skupina, upravljanje radom tih odbora i skupina te pružanje savjeta Komisiji o potrebi za uspostavljanjem ili ukidanjem odbora ili skupina, na temelju procjene vrijednosti njihova rada;
               
            
                  —
               
               
                  osiguravanje foruma za početnu stratešku raspravu o, između ostalog:
                  
                              —
                           
                           
                              nadolazećim ili planiranim inicijativama za predloženu novu carinsku politiku ili planiranom zakonodavstvu koje će promijeniti ili utjecati na postojeću carinsku politiku ili će imati učinak na operativne postupke;
                           
                        
                              —
                           
                           
                              pitanjima operativne provedbe politike koja proizlaze iz novog zakonodavstva;
                           
                        
                              —
                           
                           
                              pitanjima koja će utjecati na organizaciju država članica, upravljanje ljudskim resursima, uključujući programe osposobljavanja i obrazovne programe, proračun ili kapacitet;
                           
                        
                              —
                           
                           
                              izboru, početku i analizi praćenja djelovanja i njegovih rezultata;
                           
                        
                              —
                           
                           
                              svim ostalim pitanjima o kojima bi se mogli dogovoriti članovi CPG-a, a koja su strateške prirode i u okviru su uloge CPG-a.
                           
                        
            Europska komisija će, u okviru dogovorene uloge CPG-a, pravovremeno tražiti savjet država članica o relevantnim pitanjima.
      
         Sastanci
      
      Sastanci CPG-a održavat će se najmanje tri puta godišnje ili prema potrebi češće. Europska komisija pripremit će dnevni red za sastanke savjetujući se s državama članicama i uzimajući u obzir ulogu CPG-a.
      
         Dnevni redovi i Poslovnik
      
      Dnevni red CPG-a sastojat će se od točaka „A” i točaka „B”. Točke dnevnog reda „A” imaju samo informativnu svrhu i nalazit će se samo na papiru koji će se prije sastanka proslijediti članovima CPG-a. Točke dnevnog reda „A” neće biti predmet predstavljanja ili rasprave na sastanku, osim ako država članica ili Europska komisija najmanje tjedan dana prije sastanka obavijesti da će pitanje biti predmet rasprave i jasno navede prirodu i opseg pitanja o kojem se treba raspravljati. O točkama dnevnog reda „B” raspravlja se i odlučuje.
      Zahtjevu države članice za uvrštavanje točke kao točke „B” na dnevni red, osim ako je točka nedvojbeno u nadležnosti CPG-a, udovoljit će se na dnevnom redu sljedećeg sastanka CPG-a.
      Zahtjevu najmanje 25 % članova CPG-a za izvješće Europske komisije o određenom pitanju ili temi relevantnoj za ulogu CPG-a, osim u iznimnim okolnostima prema dogovoru CPG-a, udovoljit će Europska komisija u roku o kojem treba raspraviti s CPG-om.
   
   
      PRILOG II.
      
         Atenska deklaracija o reformi upravljanja carinskom unijom EU-a
         Seminar na visokoj razini o reformi upravljanja carinskom unijom EU-a
         ČELNICI CARINSKIH UPRAVA DRŽAVA ČLANICA EU-A I OPĆE UPRAVE EUROPSKE KOMISIJE ZA OPOREZIVANJE I CARINSKU UNIJU, NA SASTANKU 20. I 21. OŽUJKA 2014. U ATENI
         PODSJEĆAJUĆI
         na posvećenost i doprinos carina EU-a ciljevima Europske unije kako su utvrđeni u članku 2. UEU-a;
         na Komunikaciju Europske komisije o stanju carinske unije EU-a od 21. prosinca 2012. (COM(2012)791) kojom se poziva Europski parlament i Vijeće da započnu dijalog s dionicima kako bi se definirali prioriteti i reformiralo upravljanje carinskom unijom EU-a;
         na zaključke Vijeća o razvoju carinske unije EU-a od 19. ožujka 2013. kojima se skrenula pozornost na potrebu za poboljšanjem unutarnjeg upravljanja carinskom unijom EU-a i na suradnju s drugim agencijama i privatnim sektorom, te su se usredotočili na uvjete i sredstva za pružanje najbolje usluge subjektima;
         da je carinska unija EU-a jedan od najuspješnijih primjera europske integracije i europske politike;
         da dok carinsku uniju EU-a podupire čvrsti pravni okvir i da kao takva potpada pod isključivu nadležnost Unije, države članice ponajprije su odgovorne za provedbu carinskog zakonodavstva i suradnju u tom pogledu;
         na prethodne izjave čelnika nacionalnih carinskih uprava s ciljem rasprave o mogućim novim načinima suradnje među državama članicama te između njih i Komisije radi reforme upravljanja carinskom unijom EU-a (npr. iz Praga, iz Ruke);
         na izvješće Radne skupine na visokoj razini ravnateljâ koje se bavi izazovima i prijedlozima Komunikacije Komisije o stanju carinske unije EU-a;
         na obvezu Europske komisije da do 2104. predstavi nacrt za upravljanje carinskom unijom EU-a;
         da su opći ciljevi upravljanja poboljšanje učinkovitosti funkcioniranja carinske unije EU-a i to na najisplativiji način ekonomičnom upotrebom sredstava na razini EU-a kao i na razini država članica;
         na važnost bliske suradnje s gospodarskim subjektima i trgovinskom zajednicom kao načina poticanja i olakšavanja zakonite trgovine i razvoja učinkovitih strategija uzimajući u obzir njihove poslovne modele.
         UZIMAJUĆI U OBZIR
         da je razvoj carinske unije u pogledu obujma djelovanja, u provedbi informacijske tehnologije te u politici i zakonodavstvu bio značajan;
         da se u zaključcima „samoprocjene” carinskih uprava koja je provedena 2010. pozvalo na ažuriranje i poboljšanje upravljanja provedbom carinske unije EU-a;
         zaključke studije o analizi carinske unije EU-a;
         da potreba za brzinom u kontekstu rastućih potreba politike, zahtjevâ dionika i globalnog poslovnog okruženja koje se mijenja zahtijeva da se nastavi s pružanjem usluga na visokoj razini u svim područjima misije carinske unije EU-a te da se mjere rezultati;
         da su zaključci Radne skupine na visokoj razini ravnateljâ dobili snažnu potporu te osobito da je 28 država članica jednoglasno podržalo opis posla Skupine za carinsku politiku, kako je naveden u prilogu.
         IMAJUĆI TO NA UMU, U PREISPITIVANJU UPRAVLJANJA CARINSKOM UNIJOM EU-A SLAŽU SE SA SLJEDEĆIM:
         da bi mjere koje se poduzimaju kako bi se poboljšalo funkcioniranje carinske unije EU-a trebale, s obzirom na činjenicu da carinska unija EU-a općenito dobro funkcionira, po prirodi biti progresivne i ponajprije se nadovezati na postojeće strukture i postupke;
         Na temelju toga, posebnu pozornost trebalo bi posvetiti:
         
            Osiguravanju istovrijednosti rezultata u provedbi carinskog zakonodavstva
         
         Ujednačeno zakonodavstvo i usklađena provedba ključni su za učinkovito funkcioniranje carinske unije EU-a, a važno je postići istovrijedne rezultate, te u tom pogledu poboljšavaju mjerenje uspješnosti definiranjem relevantnih područja i razvojem odgovarajućih ključnih pokazatelja uspješnosti (KPU).
         
            Razvoju tješnje suradnje i zajedničkog djelovanja
         
         Među državama članicama postoji nedvojben potencijal za tješnju suradnju. Poboljšanje učinkovitosti na ekonomičan način zahtijeva da države članice i Komisija razmotre konkretna područja gdje će suradnja i zajedničko djelovanje proizvesti koristi za države članice i EU u cjelini. Razmjenu dobre prakse trebalo bi dopuniti razmatranjem i organiziranjem zajedničkog djelovanja, poglavito u sljedećim područjima: osposobljavanju carinskih službenika, pojednostavljenim postupcima i ovlaštenim gospodarskim subjektima, upravljanju rizicima i upravljanju krizama, dosljednim prethodnim odlukama npr. obvezujućim informacijama o tarifi i podrijetlu, dosljednim praksama procjenjivanja vrijednosti, interoperabilnosti sustava informacijske tehnologije putem kombiniranog pristupa.
         Zajedničko djelovanje mogu poduzeti, uz odgovarajuće sudjelovanje Komisije, države članice koje su voljne uključiti se u čvršću suradnju, što obuhvaća udruživanje sredstava u provedbi carinskih postupaka, što bi dovelo do značajne uštede na razini država članica i na razini EU-a, uz potporu poslovnog modela.
         
            Uspostavi dugoročne vizije i strategije za IT
         
         Postoji potreba za razvojem dugoročne i koherentne strategije što se tiče podrške informacijske tehnologije kojom se zajednički upravlja i rukuje u područjima povezanim s carinom, uzimajući u obzir ograničena sredstva i financijske posljedice.
         
            Dopiranju do drugih tijela
         
         Carina je vodeće tijelo odgovorno za nadzor međunarodne trgovine. Integriraniji pristup razvoju politike koji uključuje zajedničke napore Komisije i država članica ključni je prioritet za bolje funkcioniranje carinske unije. Međudjelovanje i koordinacija carine s drugim agencijama od ključne je važnosti za učinkovitost i može također donijeti koristi u upotrebi ograničenih resursa.
         
            Osiguranju bliske interakcije s trgovinskom zajednicom
         
         U svijetu sve veće međuovisnosti trgovine i lanaca opskrbe učinkovitost carine ne ocjenjuje se samo na temelju zaštite koju pruža društvu i javnim financijama, već i na temelju brzine kojom postupa sa zakonitom trgovinom. Dobro upravljanje carinskom unijom EU-a zahtijeva snažnu i sustavnu interakciju carinskih tijela s trgovinskom zajednicom na razini EU-a i na razini država članica kako bi se pripremila rješenja koja su u skladu s poslovnim modelima i međunarodnim standardima.
         
            Jačanju političkog profila carine
         
         Uloga carine značajno se razvila u posljednjih nekoliko godina tako da sad obuhvaća sve veći niz zadaća u područjima osim prikupljanja prihoda i krijumčarenja. Važno je da se taj doprinos pravilno razumije i podrži na političkoj razini, uključujući u okviru Vijeća ministara i od strane šire javnosti. U tom pogledu, trebalo bi pokrenuti studiju o učinkovitijoj strateškoj upotrebi radnih skupina za carine u Vijeću te o najboljem položaju tih radnih skupina u strukturi Vijeća.
         Ostvarivanje tih prioriteta zahtijeva jačanje koordinacije carinske politike u EU-u. To će zahtijevati „novi početak”, uz preispitivanje i racionalizaciju tijela i stručnih skupina uključenih u provedbu carinske unije EU-a na razini EU-a. U provedbi priloženog opisa posla, Skupina za carinsku politiku koja savjetuje Komisiju o pitanjima carinske politike trebala bi biti proaktivna i usredotočiti se na strategiju za napredak i postupnu operativnu provedbu.
         
            Pozdravili bi donošenje zaključaka Vijeća o Komunikaciji o stanju carinske unije EU-a.